
Szentendre Város Önkormányzat Képviselő-testületének

2025. március 27-i üléséről készült jegyzőkönyvéből

16.
Előterjesztés a Japánkert Magyarország Egyesülettel kötött együttműködésről 

Előadó: Fülöp Zsolt polgármester
Szentendre Város Önkormányzat Képviselő-testületének

55/2025. (III.27.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a szentendrei 1937 és 1940 hrsz-ú ingatlanokat a vagyonkataszterben a forgalomképes vagyonkörbe átvezeti;

2. felkéri a Polgármestert, hogy a szentendrei 1936, 1937, 1938 és 1940 hrsz-ú ingatlanok összevonása érdekében a telekalakítási eljárást indítsa meg;

3. a határozat melléklete szerinti tartalommal a településképi bejelentési eljárás eredményes lezárultát követően, annak megfelelően, tulajdonosi hozzájárulást ad ahhoz, hogy a Japánkert Magyarország Egyesület (nyilvántartási száma: 13-02-0006498, címe: 2000 Szentendre, Rét utca 2.) az Önkormányzat tulajdonában álló szentendrei 1938 és 1940 hrsz-ú ingatlanok területére teapavilont helyezzen el;
4. felhatalmazza a Polgármestert a 1940 hrsz-ú ingatlan közös tulajdon megszüntetésére irányuló eljárás megindítására és az ehhez szükséges intézkedések és jognyilatkozatok megtételére.

Felelős: Polgármester

Határidő: 2025. április 1.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3.Városfejlesztési és Vagyongazdálkodási Iroda, Irodavezető-helyettes – intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. március 28.
Simor Györgyné
jegyzőkönyvvezető

